**อิลวา อันนา มาริอา ลินด์** (สวีเดน: *Ylva Anna Maria Lindh*; 19 มิถุนายน 1957 – 11 กันยายน 2003) เป็นนักการเมืองชาวสวีเดน สังกัดพรรคสังคมประชาธิปไตย อดีตรัฐมนตรีกระทรวงการต่างประเทศตั้งแต่ปี 1998 จนกระทั่งถูกลอบสังหารในปี 2003 และอดีตรัฐมนตรีกระทรวงสิ่งแวดล้อมตั้งแต่ปี 1994 ถึง 1996 เธอเป็นสมาชิกสภาผู้แทนราษฎร ผู้แทนเขตมณฑลเซอเดอร์มันลันด์ จากปี 1982 ถึง 1985 และอีกครั้งในปี 1998 ถึง 2003

การลอบสังหาร
------------

เมื่อเวลา 16:00 ของวันที่ 10 กันยายน 2003 ขณะเธอกำลังจับจ่ายสินค้าอยู่ที่ส่วนเครื่องแต่งกายสตรีในห้างนอร์ดิสกาโคมปาเนียต ในสต็อกโฮล์ม เพื่อเตรียมตัวสำหรับการโต้วาทีในคืนนั้นภายใต้ประเด็นประชามติว่าด้วยการปรับมาใช้สกุลเงินยูโร ลินด์ถูกแทงเข้าที่หน้าอก, ช่องท้อง และแขนทั้งสองข้าง ระหว่างนั้นเธอไม่ได้อยู่ภายใต้การอารักขาขององครักษ์จากกองรักษาความปลอดภัยสวีเดน เหตุการณ์นี้เป็นที่ถกเถียงขึ้นมาทันที โดยเฉพาะเนื่องมาจากความคล้ายคลึงกับเหตุลอบสังหารนายกรัฐมนตรีและอดีตหัวหน้าพรรคการเมืองซึ่งลินด์สังกัด โอโลฟ พาลเม เมื่อปี 1986

ลินด์ถูกนำตัวส่งไปยังโรงพยาบาลมหาวิทยาลัยคาโรลินสกาในทันที การผ่าตัดและถ่ายเลือดดำเนินไปเป็นเวลาเก้าชั่วโมง รายงานในเวลาต่อมาระบุว่าเธอมีอาการเลือดไหลภายในอย่างหนักและตับได้รับบาดเจ็บ หลังการผ่าตัดสิ้นสุด เธอก็ดีขึ้นโดยทันที อย่างไรก็ตามในหนึ่งชั่วโมงต่อมา เกิดอาการแทรกซ้อน ทำให้เธอต้องได้รับการผ่าตัดเพิ่มเติม จนกระทั่งเมื่อเวลา 05:29 ของวันที่ 11 กันยายน 2003 แพทย์รายงานว่าเธอเสียชีวิต การเสียชีวิตของเธอเป็นข่าวใหญ่ไปทั่วทั้งสหภาพยุโรป

ในวันที่ 24 กันยายน ตำรวจประกาศจับผู้ต้องสงสัยก่อเหตุฆาตกรรม มิไยโล มิไวโลวิช บุคคลเชื้อสายเซอร์เบียที่เกิดในสวีเดน ถึงแม้ความนิยมของลินด์และเวลาที่เกิดเหตุจะประจวบเหมาะกันบ่งชี้ว่าการก่อเหตุนี้มีการเมืองเป็นแรงจูงใจ แต่ฆาตกรกลับปฏิเสธว่านี่ไม่เป็นการแสดงออกทางการเมืองหรือการกระทำทางการเมือง และถึงแม้ว่าหนังสือพิมพ์ท้องถิ่นฉบับหนึ่งจะตีพิมพ์ภาพของเขาขณะกำลังฟังปราศรัยของผู้นำพรรคเสรีชน ลาร์ส เลโยนบอร์ย ขณะที่สวมเสื้อคล้ายกับตัวที่ก่อเหตุฆาตกรรม มิไยโลวิชยอมรับว่าเขาฟังเพียงเพราะรู้สึกเป็นการปราศรัยที่ "รื่นรมย์" (entertaining) และปฏิเสธความเกี่ยวข้องกับการกระทำของเขาโดยสิ้นเชิง ในบทสัมภาษณ์ปี 2011 กับ *เอกซ์เพรสเซน* มิไยโลวิชระบุว่าขณะนั้นเขา "มีความเกลียดชังต่อนักการเมือง[ทุกคน]" และกำลังอยู่ในภาวะหลอนจากยาเสพติด รวมถึงการที่ลินด์เป็นเหยื่อในวันนั้นเป็น "เรื่องบังเอิญ" เท่านั้น

อ้างอิง
-------

1. ↑  Delling, Hannes (10 September 2013). "Fallet Lindh fick Säpo att tänka om" [The Lindh case got the Swedish Security Service to rethink]. *Svenska Dagbladet* (ภาษาสวีเดน). เก็บจากแหล่งเดิมเมื่อ 6 March 2018. สืบค้นเมื่อ 6 March 2018.
2. ↑  "Sverige och världen i chock - reaktioner på Lindhs död" [Sweden and the world in shock - reactions to Lindh's death]. *Sydsvenskan* (ภาษาสวีเดน). 11 September 2003. เก็บจากแหล่งเดิมเมื่อ 6 March 2018. สืบค้นเมื่อ 6 March 2018.
3. ↑  Nylén, Susanne (13 January 2004). "Här möter mördaren Lars Leijonborg" [Here the killer meets Lars Leijonborg]. *Aftonbladet* (ภาษาสวีเดน). เก็บจากแหล่งเดิมเมื่อ 19 October 2012. สืบค้นเมื่อ 1 May 2011.
4. ↑  "Anna Lindh killer breaks silence over murder". *The Local*. Sweden. 28 August 2011. เก็บจากแหล่งเดิมเมื่อ 20 June 2016. สืบค้นเมื่อ 20 June 2016.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ Anna Lindh
* มูลนิธิอันนา ลินด์


| ก่อนหน้า |  | อันนา ลินด์ |  | ถัดไป |
| --- | --- | --- | --- | --- |
| เจ้าหน้าที่รัฐบาล
 |
| **Görel Thurdin** |  | **รัฐมนตรีกระทรวงสิ่งแวดล้อมสวีเดน** (1994–1998) |  | **Kjell Larsson** |
| **Lena Hjelm-Wallén** |  | **รัฐมนตรีกระทรวงการต่างประเทศสวีเดน** (1998–2003) |  | **Jan O. Karlsson** |

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* ฝรั่งเศส (ข้อมูล)
* เยอรมนี
* สหรัฐ
* สวีเดน

 |
| สถาบันวิจัยศิลปะ | 
* KulturNav (Norway)

 |
| พจนานุกรมชีวประวัติ | 
* เยอรมนี

 |
| อื่น ๆ | 
* Faceted Application of Subject Terminology
* SUDOC (France)
	+ 1

 |